Παραθαλάσσιο πάρκο Χιτάτσι

Το **Παραθαλάσσιο Πάρκο Χιτάτσι** (国営ひたち海浜公園, Kokuei Hitachi Kaihinkōen) είναι εθνικό πάρκο στην πόλη Χιτατσινάκα της Ιαπωνίας. Βρίσκεται περίπου 130 χλμ βορειοανατολικά του Τόκιο στο νομό Ιμπαράκι.

## Γενική περιγραφή
Πριν το Β' Παγκόσμιο Πόλεμο υπήρχε στην περιοχή στρατιωτικό αεροδρόμιο, που ονομαζόταν Αεροδρόμιο Χιγκάσι-Μίτο. Μετά τον πόλεμο οι Αμερικανοί το μετέτρεψαν σε πεδίο βολής. Εξαιτίας της ρίψης βομβών είχαν προκληθεί ατυχήματα με θύματα πολίτες. Οι πολίτες της περιοχής ζητούσαν επίμονα να επιστραφεί η περιοχή στην ιαπωνική κυβέρνηση, κάτι που τελικά έγινε το 1973. Από πεδίο βολής ο λόφος μετατράπηκε σε ένα πάρκο με μεγάλη ποικιλία λουλουδιών.

Σε μια έκταση 190 εκταρίων, το πάρκο διαθέτει ανθισμένα λουλούδια όλο το χρόνο.  Το πάρκο έχει γίνει γνωστό για τα λουλούδια νεμόφιλα, τα φυτά με τα «παιδικά μπλε μάτια». Τα 4,5 εκατομμύρια ανθισμένα ημιδιαφανή μπλε λουλούδια την άνοιξη προσελκύουν πολλούς τουρίστες. Εκτός από τα νεμόφιλα, το πάρκο διαθέτει ένα εκατομμύριο νάρκισσους, 170 ποικιλίες τουλίπων και πολλά άλλα λουλούδια. Στις αρχές του καλοκαιριού ανθίζουν οι παπαρούνες και τα τριαντάφυλλα και το καλοκαίρι οι ζίννιες και οι ηλίανθοι. Το φθινόπωρο, οι επισκέπτες μαγεύονται από τα νεροκυπάρισσα (*Bassia scoparia*) και φυτά του γένους Κόσμος.Οι θάμνοι Bassia scoparia παίρνουν ένα κοκκινωπό χρώμα το φθινόπωρο, όταν αρχίσει να πέφτει η θερμοκρασία.Στα τέλη Δεκεμβρίου και αρχές Ιανουαρίου ανθίζουν 10.000 περίπου τουλίπες «παγωτό». Το Φεβρουάριο και τον Μάρτιο ανθίζουν οι δαμασκηνιές.

Στην περιοχή του πάρκου υπάρχει ένα μικρό χωριό με παραδοσιακές αγροικίες.

Το πάρκο περιλαμβάνει μονοπάτια για ποδηλασία μήκους περίπου 11 χιλιομέτρων και ένα μικρό λούνα παρκ με ρόδα λούνα παρκ. Στην περιοχή υπάρχουν αρκετά εστιατόρια και χώρος για μπάρμπεκιου.

## Εικόνες

Αρχείο:Baby blue-eyes,Nemophila,Hitachinaka-city,Japan.jpg|alt=Baby blue eyes in April|«Παιδικά μπλε μάτια» τον Απρίλιο
Αρχείο:Tulips,Hitachi Seaside Park,Hitachinaka-city,Japan.JPG|alt=Tulips in April|Τουλίπες τον Απρίλιο
Αρχείο:Kochia Hitachi Seaside Park.jpg|alt=Mass planting of Bassia scoparia turning colour in Autumn.|Μαζική φύτευση Bassia scoparia, που παίρνει χρώμα το Φθινόπωρο.
Αρχείο:Hitachi Seaside Park.jpg|alt=Autumn view of the park|Φθινοπωρινή άποψη του πάρκου
Αρχείο:Miharashi no Oka (Hitachi Seaside Park) 01.JPG|alt=
Αρχείο:Miharashino Oka (Hitachi Seaside Park) 51.jpg|alt=
Αρχείο:Miharashino Oka (Hitachi Seaside Park) 54.jpg|alt=


## Εκδηλώσεις
Το Παραθαλάσσιο Πάρκο του Χιτάτσι φιλοξενεί το Rock in Japan Festival τον Αύγουστο κάθε χρόνο.

Στα μέσα Αυγούστου οι θάμνοι Bassia scoparia φωτίζονται χρησιμοποιώντας διάφορα έγχρωμα LED φώτα. Η φωταγώγηση συνδυάζεται με μουσική.

## Πρόσβαση
Ο πλησιέστερος σιδηροδρομικός σταθμός είναι ο σταθμός Ατζιγκαούρα στη γραμμή Μινάτο του σιδηροδρόμου Hitachinaka Seaside (μέσω του σταθμού Κατσούτα στη γραμμή JR Joban).

## Παραπομπές


## Εξωτερικοί σύνδεσμοι

* 
* Η θάλασσα με τα νεμόφιλα άρθρο στον ιστότοπο https://www.iaponia.gr/i-thalassa-me-ta-nemofila.
* Παραθαλάσσιο Πάρκο Χιτάτσι βίντεο στο YouTube.

Κατηγορία:Περιβάλλον της Ιαπωνίας
Κατηγορία:Γεωγραφία της Ιαπωνίας
Κατηγορία:Εθνικά πάρκα της Ιαπωνίας